स्टूडेंट्स फैडरेशन आॅफ इंडिया ने सौंपा ज्ञापन
राजकीयमहाविद्यालय में शिक्षकों की कमी के चलते स्थाई शिक्षकों की जल्द भर्ती की मांग को लेकर स्टूडेंट्स फैडरेशन आफ इंडिया कॉलेज इकाई के छात्र उपमंडल परिसर में एकत्रित हुए। वहां छात्रों ने हरियाणा सरकार के खिलाफ नारेबाजी प्रदर्शन किया। उसके बाद छात्रों ने एसडीएम और तहसीलदार की अनुपस्थिति के चलते सीएम राज्यपाल के नाम अपनी मांगों का ज्ञापन कार्यालय कर्मचारी को दिया गया। छात्रों ने बताया कि राजकीय महाविद्यालय नारनौंद में कई दिनों से शिक्षकों की कमी है।
इसके चलते हमारी पढ़ाई प्रभावित हो रही है। स्थाई शिक्षकों के अधिकतर पद खाली पड़े हुए हैं। उनकी जगह कुछ अस्थाई शिक्षक हैं लेकिन वो भी अपने वेतन बढ़ोतरी के लिए हड़ताल पर चल रहे हैं। शैक्षणिक सत्र में सेमेस्टर देरी से शुरू होने, परीक्षाएं जल्दी होने और अनेकों छुट्टियों के कारण कक्षाएं कम लगने शिक्षकों की कमी से जूझना पड़ता है। जिसके कारण परीक्षा परिणाम खराब रहे हैं। इस अवसर पर विजय, सुमित, अंकित, सूर्या, सोनू, मोहित, अनूप संजीव आदि मौजूद थे।
नारनौंद कॉलेज के प्रदर्शनकारी छात्र तहसील कार्यालय में ज्ञापन साैंपते हुए।
hin_Deva hin_Deva hin_Deva hin_Deva